Hermanto Tanoko

Hermanto Tanoko (lahèr 17 Sèptèmber 1962) panèka pangusaha ḍâri Indonèsia sè anḍi' Tancorp. Mètorot Forbes, kantos bulân Juni 2024, Hermanto Tanoko panèka orèng palèng soghi ka-17 è Indonèsia, kalabân kasoghiyân bhersèna ra-kèra Rp33,77 triliun.Yarda, Vigestha Repit Dwi (12 Desember 2024). "Sosok Holly Natasha, Cucu Hermanto Tanoko yang Dapat Kado 8 Saham dari Sang Kakek di Ultah ke-17". Tribunnews. Èaksès tangghâl 20-01-2026

 Kaoḍi'ân 
Hermanto Tanoko lahèr è Malang è tangghâl 17 Sèptèmber 1962 mènangka pottrana Soetikno Tanoko bân Soeryani. Sejjhâk kènè', Hermanto ampon dhâddhi bâgiyân ghâbây ajâgâ toko cat bân apotèk anḍi'na rèng seppona. È omor 14 taon, Hermanto èkaparcajâ ghâbây ajhâlâni apotèk kasebbhut. È taon 1978, Soetikno Tanoko molaè bisnis produksi cat è Sidoarjo. Lèma taon saellana, bisnis kasebbhut  èdaftaraghi mènangka sèttong perseroan terbatas (PT) kalabân nyama Avia Avian. Saellana lulus ḍâri STIE IBMT Sorbhâjâ, Hermanto dhâddhi bâgiyân ḍâri perusahaan kasebbhut, bân terros ajhâlâni perusahaan kasebbhut asareng kaka'na, Wijono Tanoko.Nabila, Mutiara (18 Juli 2024). "Profil Hermanto Tanoko yang Salip Sederet Taipan Jadi Orang Terkaya Kedua di Indonesia". Bisnis Indonesia. Èaksès tangghâl 20-01-2026

È taon 2003, Hermanto ngalakonè èkspansi ka bisnis produksi aèng ngènom ḍâlem bhungkosân (AMDK) lèbât PT Sariguna Primatirta. Hermanto terros ngalakonè èkspansi  jhughân ka bisnis pangembhângan properti, produksi kosmètik, dsb. È taon 2016, Hermanto maddhek Tancorp mènangka induk ghâbây sakabbhina bisnissâ.Maulana, Yosa (18 Juli 2020). "IG Live – SWA Business Leader Talk: Kiat Bisnis & Wisdom Hermanto Tanoko Besarkan Avian dan Tancorp". SWA. Èaksès tangghâl 20-01-2026 È taon 2022, lèbât Tancorp, Hermanto resmi ngalakonè akuisisi PT Cahayaputra Asa Keramik sè ajhâlân è bidang produksi keramik.Hema, Yuliana (20 Oktober 2022). "Konglomerat Hermanto Tanoko Resmi Caplok Cahayaputra Asa Keramik (CAKK)". Kontan. Èaksès tangghâl 20-01-2026

È taon 2023, lèbât Tancorp bân Tanrise Property, Hermanto ngalakonè akuisisi 100% saham kawasan Taman Dayu è Pasuruan.Tenola, Dida (28 Desember 2023). "Ganti Kepemilikan, Taman Dayu Resmi Diakuisisi Tanrise Property". Detikcom. Èaksès tangghâl 20-01-2026 È taon 2024, lèbât Tancorp, Hermanto resmi negghu' 25% saham PT Merry Riana Edukasi.Usman, Rashif (26 Juni 2025). "Hermanto Tanoko Berinvestasi di Merry Riana Edukasi, Ini Alasannya". Kontan. Èaksès tangghâl 20-01-2026

 Perusahaan 
Lèbât Tancorp, Hermanto anḍi' pan-bârâmpan perusahaan, è antarana:Adventy, Artha (23 Januari 2023). "Daftar Emiten Milik Crazy Rich Surabaya Hermanto Tanoko". Bisnis Indonesia. Èaksès tangghâl 20-01-2026Adventy, Artha (10 Juli 2024). "Sederet Unit Bisnis Tancorp Milik Hermanto Tanoko yang Belum IPO". Bisnis Indonesia. Èaksès tangghâl 20-01-2026

 PT CMN Internasional Indonesia
 PT Jaya Sukses Makmur Sentosa Tbk
 PT Kasakata Kimia
 PT Kencana Tiara Gemilang
 PT Kobin Keramik Industri
 PT Cahayaputra Asa Keramik Tbk
 PT Mitra Mulia Makmur
 PT Moor Sukses Internasional
 PT Penta Valent Tbk
 PT Ragam Tangguh Fortindo
 PT Sariguna Primatirta Tbk
 PT Taman Dayu
 PT Voda Indonesia

Lèbât Tancorp jhughân, Hermanto ngalakonè invèstasi ka pan-bârâmpan perusahaan, iyâ arèya:

 PT Avia Avian Tbk
 PT Avia Avian Industri Pipa
 PT Caturkarda Depo Bangunan Tbk
 PT Mega Perintis Tbk
 PT Sekawan Kosmetik Wasantara
 PT Superior Prima Sukses Tbk
 PT Merry Riana Edukasi Tbk

 Sombher-sombher